Friedebert Tuglase nimelise Ahja Kooli hoolekogu koosoleku protokoll

30.08.2022 **nr 9**

Koosolek algas kell 17.30, lõppes kell 19.30.

Koosolekut juhatas Kaidi Rämman.

Protokollis Tiia Tenno.

Koosolekust võtsid osa: Ulvi Kade, Kaidi Rämman, Kristi Peedo,

Toivo Narusbek, Janely Trahv,

Marite Havakats, Tiia Tenno, Pirjo Pall.

Puudus: Pille Haavakats.

Õpilasesinduse liige R.Kade ei olnud kutsutud, õpilane lõpetas põhikooli.

Päevakord:

1. Õpilaste arv

2. Ukraina lapsed koolis

3. Uued töötajad või täitmata ameti/töökohad

4. Kooli remondi edenemine

5. Koolikorralduslikele dokumentidele arvamuse avaldamine

6. Kooli väärtusarenduse arengud

7. Muud jooksvad küsimused

Õpilaste arv

Direktori P.Pall sõnul on 1.septembril koolipinki istumas 44 õpilast, kellele lisanduvad ukraina õpilased. Kokku on moodustatud 3 liitklassi: 2.+3.klass, 8.+9.klass ja lihtsustatud õppekavaga 6.+9.klass.

Ukraina lapsed koolis

Direktori rääkis, et 2 ukraina õpilast tulevad kindlasti meie kooli, 1. ja 5.klassi. Kooliga tutvumas käinuid on veel. Kool sooviks neile õpilastele õpetada suuremas mahus eesti keelt, 3-4 tundi päevas. Hetkel otsitakse eesti keele õpetajat, seni õpivad ukraina lapsed oma klassi juures tunniplaani järgi.

Uued töötajad või täitmata ameti/töökohad

Direktor andis teada, et uusi töötajaid on kaks- tehnoloogiaõpetaja ja kokk. Täitmata ametikohti ei ole. Küll aga direktor tegi struktuurimuudatuse: selle õppeaastal täidavad õppealajuhataja tööülesandeid õppekorraldaja kt R.Lutsar, õppejuhi kt T.Tenno ja arendusjuhi kt A.Tubin.

Kooli remondi edenemine

Direktor selgitas, et remont ei ole veel lõppenud vaatamata tähtaja möödumisele, kehtestatud on leppetrahvid. Hoolekogu liikmed tegid ka ringkäigu koolimajas.

Koolikorralduslikele dokumentidele arvamuse avaldamine

Hoolekogu liikmetele oli eelnevalt tutvumiseks saadetud kooli õppekava ja kooli kodukord ning huviringis osalemise avaldus. Hoolekogu liikmetel oli täpsustavaid küsimusi, tõstatati mõned teemad .

\*Lapsevanem J.Trahv juhtis tähelepanu asjaolule, et esimese bussiringiga tulevad õpilased jõuavad koolimajja 7.50, aga kooli kodukorra järgi avatakse koolimaja uksed 8.00. Direktor lubas vastava muudatuse viia kodukorda.

\*Lapsevanem K.Rämman juhtis tähelepanu märkuste kirjutamisele- selle sisu peab olema lapsevanemale üheselt mõistetav. Võibolla mõne märkuse asemel võiks kirjutada hoopis teatise? Direktor võttis arutelul kõlanud mõtted teadmiseks ja edastab need õpetajatele.

\*Lapsevanem J.Trahv huvitus, millise aja jooksul peaks õpetaja oma koolimeilile saabunud kirjale vastama? Direktor selgitas, et kirjadele vastamisel lähtume avaliku teabe seadusest, aga ka kooli töökorralduse reeglitest, vastama peaks hiljemalt nädala jooksul. Selleks hetkeks oli koolimajas tekkinud elektrikatkestus ja ei saanud avada vastamiseks vajalikke dokumente. Direktor pidas tõstataud küsimust oluliseks ja lubas vastata kirjalikult hoolekogu liikmetele meilile. 31.augustil andis direktor teada, et täpsustas selle info töökorralduse reeglites, et oleks kõigile üheselt mõistetav: õpetaja, huvijuht, tugispetsialistid ja ringijuhendajad on kohustatud vastama lapsevanema või lapse seadusliku esindaja kirjale mitte hiljem kui 5. tööpäeva jooksul.

.

\*Lapsevanem U.Kade tõstatas piduliku riietuse teemal arutelu. 1.klassis on laps nõus panema pidulikult riidesse, aga järgmistes klassides hakkab asi manduma. Ja kui pidulikku riietust tuleb kanda kehalise kasvatuse päeval, siis on veel rohkem probleeme. Õpilastele vajab võibolla ka rohkem selgitamist, mida mõistetakse piduliku riietuse all. Koolis võiks läbi viia etiketikoolitust?

\*Lapsevanem J.Trahv uuris, kas vene keele asemel on kool mõelnud ka mõne teise võõrkeele õpetamisele? Kas lapsed tahavad vene keelt õppida? Lauas tekkinud arutelul nenditi fakti, et vene keele oskus on siiski tänapäeval äri- ja tööturul oluline. Kui anda õpilastele valikuvõimalus, siis nad tõenäoliselt ise vene keelt ei valiks.

\*Direktor selgitas, et huviringis osalemine tekitas kevadel probleeme, seetõttu tahab kool sisse viia huviringis osalemise avalduse alusel. Õppeaasta alguses teevad ringijuhid õpilastele oma ringe tutvustava infotunni, millele järgneb mõne nädala jooksul ringi töös osalemise prooviperiood (õpilased saavad osaleda erinevates ringides) ja seejärel saadab kool koju huviringis osalemise avalduse koos ringide toimumiste ajaga ning laps koos vanemaga saab teha oma valiku.

\*Direktor andis teada, et seoses üleminekuga eKoolilt Stuudiumile läheb muutmisele ka hindamisjuhend. Aga enne peame hakkama Stuudiumisse infot sisestama, et selguks, millised erisused võrreldes eKooliga esile tulevad (kasutatavad väljendid/lühendid/võimalused).

Hoolekogu liikmed on tutvunud kooli õppekavaga.

**Otsus**: kiita kooli õppekava heaks. Otsus ühehäälne.

Hoolekogu liikmed on tutvunud kooli kodukorraga.

**Otsus**: kiita kooli kodukord heaks. Otsus ühehäälne.

Kooli väärtusarenduse arengud

Kevadel alustatud töö Ahja Kooli väärtuste välja selgitamiseks on viinud järgmise tulemuseni:

\*Ahja Kooli uued väärtused on: **õpihimu, koostöö, ettevõtlikus**.

\*Ahja Kooli uus visioon: **oleme õpihimulise inimese kujundajad.**

Jooksvad teemad ja küsimused.

\*Lapsevanem J.Trahv tundis muret, et lapsed pole kätte saanud rattalube, kuigi koolitus on läbitud. Direktor ei osanud tekkinud olukorda seletada ja lubas kontakti võtta koolituse läbiviijaga ja vastata kirjalikult hoolekogu liikmete meilile.

31.augustil vastas direktor, et rattaload jagatakse õpilastele 1.-2.septembril.

\*Lapsevanem J.Trahv küsis, kas nn avatud uste päeva ka on plaanis korraldada? Ühisel arutelul tekkis mõte ühildada tundide külastuspäevi õpilaste poolt korraldatava koolikohviku päevaga.

\*Peagi kutsub kool kokku lastevanemate üldkoosoleku. Direktor uuris, kas vanematel on ettepanekuid, millisel teemal võiks külalisesineja ja rääkida. Hoolekogu liikmed arvasid, et, teemaks ikka lastega seonduv: lapse kasvamine, arenguetapid, murdepunktid; kuidas aidata lapsel õppida; kuidas last innustada jne.

Koosoleku juhataja Kaidi Rämman Protokollija Tiia Tenno

*/allkirjastatud digitaalselt/ /allkirjastatud digitaalselt/*